Nethunsas

Nethunsas (Nethuns) – dievas etruskų mitologijoje; jo valdžioje buvusi jūra. Atitinka romėnų Neptūną ir graikų Poseidoną.Nancy Thomson de Grummond, Erika Simon. The Religion of the Etruscans, University of Texas Press, 2009, p. 59.

Nethunso vardas (kildinamas iš lotynų Neptunus) įrašytas ant Pjačencos kepenų (bronzinio avies kepenų modelio), minimas ir Liber Linteus tekste, surašytame lino rietime, į kurį buvo suvyniota Zagrebo mumija. Iš to sprendžiama, kad Nethunsas buvo svarbi etruskų panteono dievybė.

Aptikta šią dievybę vaizduojančių etruskų veidrodžių: Nethunsas, kaip ir graikų Poseidonas, vaizduojamas su barzda, laikantis trišakį. Vatikano Etruskų muziejuje saugomas bronzinis etruskų veidrodis su išraižytu šios dievybės vardu (NETHUNS).George Dennis. The Cities and Cemeteries of Etruria, London, 1848.  Ant vieno IV a. pr. m. e. datuojamo etruskų veidrodžio Nethunsas pavaizduotas drauge su Usilu (saulės dievu) ir Thesan (aušros deive).Nancy Thomson de Grummond, Erika Simon. The Religion of the Etruscans, University of Texas Press, 2009, p. 48.

 Šaltiniai 

Kategorija:Etruskų dievai